Presapient

Presapient (lat. Praesapiens, Homo praesapiens, Homo presapiens, Homo sapiens praesapiens, Homo sapiens presapiens, Homo sapiens präsapiens; podľa Sergiho a Howella: Prophaneranthropus, Prophaneranthropi ) je pojem, ktorý používali pôvodne najmä francúzski bádatelia M. Boule a H. V. Vallois na označenie vývojovej línia v Európe, ktorá viedla k Homo sapiens, na rozdiel od paralelnej vývojovej línie, ktorá viedla k Homo neanderthalensis (tzv. preneandertálci). Typické nálezy tradične sem zaraďované sú nálezy z lokalít Swanscombe, Fontéchevade a Steinheim. 

Konkrétnejšie presapient podľa rôznych zdrojov môže byť:
podľa Boula: všeobecne všetky "primitívne" nálezy Homo sapiens (vrátane piltdownského človeka, ktorý sa neskôr ukázal byť podvodom) 
nálezy Steinheim, Swanscombe, Montmaurin, Nice, Arago (Tautavel), Quinzana, Broken Hill, Ngandong ; podobne: nálezy Steinheim, Swanscombe, Fontéchevade, Arago, Montmaurin, Nice
nálezy raných Homo sapiens iné než neandertálci, z rokov cca. 400 000 BP až cca. 120 000 BP (to je definícia podobná predchádzajúcej)  
Homo sapiens steinheimensis, presnejšie nálezy ako Steinheim a Swanscombe 
človek palestínsky 
(všetky?) európske nálezy z taxónu Homo heidelbergensis 
(?) nálezy Ngaloba, Irhoud, Omo 2, ES 11693/3884, Florisbad, Singa 
(??) kromaňonec

Referencie 

Homo